[{"text_idx": "#000000", "text": "Togolando estas s\u0302tato en la okcidenta parto de Afriko kun la c\u0302efurbo Lomeo (france: Lome\u0301). G\u0302i limas okcidente al Ganao, norde al Burkino, oriente al Benino. En tiu c\u0302i s\u0302tato vi povas paroli france kaj g\u0302i estas unu el la malplej grandaj s\u0302tatoj en Afriko. La oficiala lingvo de Togolando estas la franca. En kelkaj regionoj oni parolas ankau\u0306 la germanan. En la lando estas uzataj multaj afrikaj lingvoj, inter kiuj multaj dialektoj de la evea lingvo kaj de la kabijea lingvo. En la sudo de la lando estas uzataj lingvoj apartenantaj al la gbea lingvaro kaj en la nordo lingvoj apartenantaj al la gur-lingvaro. En la listo de la vivantaj lingvoj de la lando trovig\u0302as entute 39 lingvoj. Antau\u0306 la unua mondmilito, Togolando estis germana kolonio, sed poste ankau\u0306 franca kaj brita."}, {"text_idx": "#000001", "text": "La IJK okazos en Aneho, togolanda urbo kun 25 mil log\u0302antoj, situanta 50 kilometrojn oriente de la c\u0302efurbo Lomeo. G\u0302i havas ampleksan historion \u2013 g\u0302i estas grava loko por la Guin-Mina komunumo, g\u0302i travivis koloniismon, g\u0302i ankau\u0306 estas haveno kaj fis\u0302ista urbo."}, {"text_idx": "#000002", "text": "La IJK-ejo estas lernejo \u201cSaint Pierre et Paul\u201d (Sanktaj Petro kaj Pau\u0306lo). De g\u0302ia tegmento oni povas vidi la oceanon, do vi g\u0302uos belajn ondojn kaj strandon (tamen, vera nag\u0302ado povas esti malkonsilita pro tre fortaj fluoj)."}, {"text_idx": "#000003", "text": "Ni rezervis la tutan lernejon por la evento, do ni estos liberaj organizi la c\u0302eeston kiel ni volas. La lernejo estas sufic\u0302e granda. Ene estas sportterenoj, por programo disponeblas pluraj salonoj. La koncertejo estas en konstruaj\u0302o, kiu iam estis preg\u0302ejo, do estas tie ege bela lumo kaj bona akustiko."}, {"text_idx": "#000004", "text": "La ejo situas 50 metrojn de la oceano, en la centro de la urbo, kiel vi povas vidi sur tiu c\u0302i mapo:"}, {"text_idx": "#000005", "text": "Por eksterlandanoj, la plej simpla maniero estas flugi al Lomeo (LFW). Se vi venas la 4-an au\u0306 la 5-an de au\u0306gusto, ne hezitu informi la organizantojn \u2013 ni provos organizi akceptadon en la flughaveno. Por homoj alvenantaj en grupoj, ni provos organizi karavanojn. Por homoj alvenantaj individue, ni poste disponigos pli detalajn informojn pri la alvenebloj."}]